Den Nord-Cimbriske Tilskuer, 1826-04-28
Udenlandsk. Caracao. Den 18de Febr. En engelsk Fregat medbringer den Efterretning at alle engelske Officierer paa halv Sold i Vestindien, uopholdelig have faaet Ordre at begive sig til Jamaica, man vidste ikke af hvilken Aarsag. Grækerland. Mesolongis Fald, og alle dermed forbundne Elændigheder og Gyseligheder, har ikke stadfæstet sig, tvertimod har en Jndberetning fra den franske Græker-Committees Agent i Florents Hr. Eynard, til Hertugen af Choiseul hæver al Tvivl derom, fra 3die til 12te Marts skal Jbrahim fem Gange have bestormet Mesolongi, men hver Gang være dreven tilbage; selv Qvinder og Børn hjalp til at forsvare Fæstningen. Det vig tige Fort Vasiladis maatte senere vige for Overmagten. Mesolongis Stilling blev imidlertid med hver Dag meere kritisk, men da Nøden var størst, var Hjælpen nærmest; thi en græsk Flaade paa 60 Seilere viiste sig, og Vasiladis Tilbageerobring. vil nu være saare let. Endelig har ogsaa Cour fr. leveret følgende trøsterrige Skrivelse fra Zante, af 20de og 22de Marts: "Jfølge Efterretninger fra Mesolongi af sidste Nat (til 20de) havde Jbrahim igaar truffen Anstalter til en Storm, men den modige, enthusasiske Besætning kom ham i Forkjøbet, og gjorde et Udfald i det Øieblik, han mindst ventede det. Ægypterne bleve Slagne, maatte trække sig tilbage med et Tab af 500 Døde og et stort Antal Saarede. Grækerne drog seierrige tilbage til Staden med endeel Fanger, hvoriblandt flere tyrkisk ægyptiske Officierer af høi Rang. Jbrahim raste over dette Uheld, og traf nye Anstalter til Storm. Efter Forlydende er Goura nu kommen Mesolongi til Hjælp med 7000 Mand, som ikke staae meer end enhalv Miil fra den tyrkiske Leir. Oberst Fabrier skal ligeledes være i Anmarsch med 3000 Mand organiserede Tropper. Den græske Flaade som var vendt tilbage til Napoli di Romania, for at hente Proviant, er nu, 73 Seilere stærk, ogsaa ankommen for Mesolongi. Paa St. Maura vilde man endogsaa vide, at Kanaris havde sat et med Krudt ladet Fartøi paa Grund ved Vasiladi og stukket Jld i det, saa at den tilbageværende Rest af Fortet fløi i Luften med dens Besætning. Cour. fr. tilføier: "Forestaaende Efterretninger ere stadfæstede ved mange Breve baade fra Jtalien og de tioniske Øer. Hvad der især bidrog til, her at gjøre Rygtet om Mesolongis Fald troværdigt, var Etoiles Forsikkring: at være i Besiddelse af en Navneliste over de franske Officerer, som med i Brandfakkelen i Haanden vare dragne ind i denne ulykkelige Stad. Man sluttede deraf, at Regjeringen havde modtaget en omstændelig Beretning om denne sørgelige Begivenhed; men denne Etoiles Forsikkring synes ei at have været Andet, enden skjændig Spøg." Den østerrigske Jagttager tier endnu aldeles stille, og altsaa kan man, ifaldt man ei vil troe ovenstaaende Beretninger, dog alligevel være ganske rolig for, at Mesolongi endnu ei var falden den 22de Marts. Journ. des Debats fortæller fra Zante af sidstnævnte Dato, at det franske Skib Heureur Retour, som Pariser Committeen havde sendt did, var, da det igjen afgik fra Zante, bleven jaget af en ligeledes derfra udløben Tyrk, men havde søgt Beskyttelse hos en engelsk Fregat, som convoierede Heureur Retour et godt Stykke paa Veien til Nauplia.